Ντοματοσαλάτα με σάλτσα φέτας
Η σεφ Νένα Ισμυρνόγλου μας δείχνει πόσο εύκολο είναι να κάνουμε το εθνικό μας τυρί... σάλτσα. Εντυπωσιάστε βάζοντάς την σε ντοματοσαλάτες, σε ζυμαρικά αλλά και σε λαδερά.
40 ml ελαιόλαδο, 2 κουτ. σούπας λεμόνι, 1/2 κουτ. σούπας μέλι, 150 γρ. φέτα της αρεσκείας μας, 75 ml γάλα φρέσκο, 1/2 κουτ. γλυκού ξύσμα από ακέρωτο και κατά προτίμηση βιολογικό λεμόνι ή αντίστοιχη ποσότητα τζίντζερ (φρέσκο ή σκόνη)
Για να φτιάξουμε ντοματοσαλάτα με σάλτσα φέτας, αρχικά ρίχνουμε όλα τα υλικά στο μούλτι και χτυπάμε μέχρι να ομογενοποιηθούν. Αν χρειαστεί προσθέτουμε λίγο λάδι επιπλέον. Θα έχουμε μια παχύρρευστη σάλτσα - που όμως, όταν ανακατευτεί με τη σαλάτα ή με ζυμαρικά, έχει τη σωστή σύσταση ώστε να μη γίνει ρευστή σαν νερό.Στη σαλάτα, στα ζυμαρικά ή σε όποιο φαγητό τη χρησιμοποιήσουμε προσθέτουμε το φρέσκο μυρωδικό της αρεσκείας μας. Η σάλτσα φέτας είναι ιδανικό ντρέσινγκ για ντοματοσαλάτες, σκέτες, με παξιμάδι ή με τραγανές αραβικές πίτες, αλλά και για ζυμαρικά, για λαδερά φαγητά (τα οποία στην περίπτωση αυτή θα μαγειρέψουμε με λιγότερο λάδι) ή χορτοσαλάτες (π.χ. βλίτα βραστά).
Γάλα,Μέλι,Φέτα,Χορτοφαγικά